### ΑΝΑΚΟΙΝΩΣΗ

**Θέμα: Παράδοση των λογαριασμών Office 365 σε γονείς / κηδεμόνες, με σκοπό την εγκατάσταση του προγράμματος Teams και αξιοποίησή του για εξ’ αποστάσεως εκπαίδευση**

Ημερομηνία: 30.3.2020

Αγαπητοί γονείς/ κηδεμόνες των μαθητών/τριών μας στις τάξεις Ε΄και Στ΄,

Το ΥΠΠΑΝ έχει εξασφαλίσει λογαριασμούς της Microsoft Office 365, για σκοπούς συμμετοχής των παιδιών, σε κατοπινό στάδιο και εαν χρειαστεί, σε εξ αποστάσεως εκπαίδευση, μέσω του προγράμματος Teams , που είναι μέρος του πακέτου Office 365. Γι αυτό το λόγο θα δοθεί για το κάθε παιδί της Ε΄και της Στ΄τάξης ένα username και ένα password, με σκοπό την εγκατάστασή του, σε ψηφιακή συσκευή (laptop, tablet ή τηλέφωνο), μέσω της οποίας το παιδί σας θα μπορεί να αξιοποιεί το λογισμικό Teams για εξ αποστάσεως εκπαίδευση. Ο λογαριασμός αυτός, θα δοθεί στο παιδί σας από εσάς, μόνο αν συγκατατίθεστε στην παράδοση και χρήση του.

Εαν συγκατατίθεστε θα σας σταλούν αύριο οι κωδικοί με το ηλεκτρονικό ταχυδρομείο. Οδηγίες πρόσβασης θα αναρτηθούν στην ιστοσελίδα του σχολείου. Παρακαλούμε όταν το εγκαταστήσετε επιτυχώς να μας ενημερώσετε άμεσα.

Σημειώστε ότι με την πρώτη πρόσβασή σας θα σας ζητηθεί να αλλάξετε το συνθηματικό password, για λόγους ασφάλειας των προσωπικών σας δεδομένων και ευκολότερης πρόσβασής σας. Σημαντικό είναι να σημειώσετε τον κωδικό αυτό ώστε να μη χαθεί. Σε τέτοια περίπτωση ενημερώνετε αμέσως τον/την εκπαιδευτικό του παιδιού σας.

Για ενεργοποίηση του λογαριασμού θα πρέπει να μπείτε με τους κωδικούς που θα πάρετε στην πλατφόρμα https://portal.office.com

Με την πρόσβαση σας στην πλατφόρμα θα πρέπει να αλλάξετε το συνθηματικό. Το νέο συνθηματικό που θα δώσετε πρέπει να έχει:

* 8 χαρακτήρες, ο ένας με ΚΕΦΑΛΑΙΑ,
* ένα αριθμό,
* ένα τουλάχιστον σύμβολο.

Για λεπτομερείς οδηγίες επισκεφθείτε την επιλογή «\*\*\*Εγκατάσταση Office 365\*\*\*» στο μενού της ιστοσελίδας του σχολείου μας.

Σας ευχαριστούμε εκ των προτέρων για τη συνεργασία.